Hazorasp va Yangibozor tumanlariga yangi rahbar tayinlandi. Abdirimov Zafar Otanazarovich - Hazorasp tumani hokimi etib tayinlandi. Bunga qadar u Oliy Majlis Qonunchilik palatasi deputati vazifasida faoliyat yuritgan. Avvalroq, Hazorasp tumani hokimi O‘ktam Rustamovich Masharipov Xorazm viloyati hokimining qishloq va suv xo‘jaligi masalalari bo‘yicha o‘rinbosari lavozimiga tayinlangan edi. Jumaniyozov Ruslan Rustamovich - Yangibozor tumani hokimi etib tayinlandi. Bunga qadar u Urganch tumani prokurori lavozimida faoliyat yuritgan. Avvalroq, Yangibozor tumani hokimi O‘ktamboy Qo‘chqorovich Qurbonov salomatligi tufayli, o‘z xohishiga ko‘ra lavozimidan ozod etilgan edi.